Title: ข้อบังคับมหาวิทยาลัยเทคโนโลยีสุรนารี ว่าด้วยคุณสมบัติ หลักเกณฑ์และวิธีการเลือกกรรมการสภามหาวิทยาลัย จากกรรมการสภาวิชาการและคณาจารย์ประจำ พ.ศ. 2536

ข้อบังคับมหาวิทยาลัยเทคโนโลยีสุรนารี

ข้อบังคับมหาวิทยาลัยเทคโนโลยีสุรนารี
ว่าด้วยคุณสมบัติ
หลักเกณฑ์และวิธีการเลือกกรรมการสภามหาวิทยาลัย
จากกรรมการสภาวิชาการและคณาจารย์ประจำ
พ.ศ. ๒๕๓๖

เพื่อนุวัตการให้เป็นไปตามมาตราที่ ๑๔
แห่งพระราชบัญญัติ มหาวิทยาลัยเทคโนโลยีสุรนารี พ.ศ. ๒๕๓๓ สภามหาวิทยาลัยเทคโนโลยีสุรนารี
จึงออกข้อบังคับไว้ดังต่อไปนี้

ข้อ ๑ 
ข้อบังคับนี้เรียกว่า ข้อบังคับมหาวิทยาลัยเทคโนโลยีสุรนารี ว่าด้วยคุณสมบัติ
หลักเกณฑ์และวิธีการเลือกกรรมการสภามหาวิทยาลัย จากกรรมการสภาวิชาการและคณาจารย์ประจำ
พ.ศ. ๒๕๓๖

ข้อ ๒ 
ข้อบังคับนี้ให้ใช้บังคับตั้งแต่วันที่ ๑ เมษายน พ.ศ. ๒๕๓๖ เป็นต้นไป

ข้อ ๓ 
ให้ยกเลิกข้อบังคับมหาวิทยาลัยเทคโนโลยีสุรนารี ว่าด้วยคุณสมบัติ หลักเกณฑ์
และวิธีการเลือกกรรมการสภามหาวิทยาลัยจากกรรมการสภาวิชาการ และคณาจารย์ประจำ พ.ศ. ๒๕๓๕
และให้ใช้ข้อบังคับฉบับนี้แทน

ข้อ ๔ 
ในประกาศนี้
มหาวิทยาลัย
หมายถึง มหาวิทยาลัยเทคโนโลยีสุรนารี
สภามหาวิทยาลัย หมายถึง สภามหาวิทยาลัยเทคโนโลยีสุรนารี
สภาวิชาการ
หมายถึง สภาวิชาการมหาวิทยาลัยเทคโนโลยีสุรนารี
อธิการบดี
หมายถึง อธิการบดีมหาวิทยาลัยเทคโนโลยีสุรนารี
คณาจารย์ประจำ
หมายถึง ผู้ที่ได้รับการแต่งตั้งให้เป็นคณาจารย์ประจำในมหาวิทยาลัยเทคโนโลยีสุรนารี

ข้อ ๕ 
ให้นายกสภามหาวิทยาลัยเทคโนโลยีสุรนารี รักษาการตามข้อบังคับนี้

ข้อ ๖ 
ให้ที่ประชุมสภาวิชาการเลือกกรรมการสภาวิชาการจำนวน ๒ คน จากต่างสำนักวิชา
สถาบัน หรือศูนย์ เพื่อเป็นกรรมการสภามหาวิทยาลัย
วิธีการเลือกจะกระทำได้โดยวิธีการลงคะแนนลับ
หรือโดยเปิดเผยก็ได้ให้ถือว่าผู้ได้คะแนนสูงสุดตามลำดับเป็นผู้ได้รับเลือก
ถ้าคะแนนเท่ากันและทำให้มีจำนวนเกิน ๒ คน
ให้ที่ประชุมสภาวิชาการลงคะแนนเลือกผู้ที่มีคะแนนเท่ากันอีกครั้งหนึ่ง
ถ้ายังมีคะแนนเท่ากันให้ประธานที่ประชุมออกเสียงชี้ขาด

ข้อ ๗ 
คณาจารย์ประจำที่มีสิทธิได้รับการเลือกตั้งเป็นกรรมการสภามหาวิทยาลัยจะต้องเป็นผู้ที่ได้รับการแต่งตั้งเป็นคณาจารย์ประจำมหาวิทยาลัย
โดยผ่านการทดลองปฏิบัติงานแล้วก่อนวันเลือก

ข้อ ๘ 
คณาจารย์ที่มีสิทธิออกเสียงเลือก จะต้องเป็นผู้ที่ได้รับการแต่งตั้งเป็นคณาจารย์ประจำของมหาวิทยาลัยก่อนวันที่จะมีการเลือก

ข้อ ๙ 
คณาจารย์ประจำที่ได้รับเลือกเป็นคณะกรรมการสภามหาวิทยาลัย จำนวน ๕ คน
จะต้องมาจากสำนักวิชากัน สำนักวิชาละไม่เกิน ๑ คน โดยถือคะแนนสูงสุดตามลำดับ
ในกรณีที่มีคะแนนเท่ากันและทำให้เกินจำนวน ๕ คน
ให้มีการลงคะแนนเลือกผู้ที่มีคะแนนเท่ากันอีกครั้งหนึ่ง
ถ้ายังมีคะแนนเท่ากันอีกให้อธิการบดีเป็นผู้ชี้ขาด

ข้อ ๑๐ 
กำหนดการเลือก การรับสมัคร การออกเสียงลงคะแนน และการประกาศผลการเลือก
ให้เป็นไปจามที่อธิการบดีกำหนด โดยทำเป็นประกาศของมหาวิทยาลัย

ประกาศ ณ วันที่ ๒๔ เมษายน พ.ศ. ๒๕๓๖
ศาสตราจารย์ ดร. วิจิตร 
ศรีสอ้าน
นายกสภามหาวิทยาลัยเทคโนโลยีสุรนารี

ปริญสินีย์/ผู้จัดทำ
๑๑ พฤษภาคม ๒๕๕๔